CELEX: 32012D0117
Language: fi
Date: 2012-02-23 00:00:00
Title: 2012/117/EU: Komission täytäntöönpanopäätös, annettu 23 päivänä helmikuuta 2012 , niiden keskeisten päätöksentekovaiheiden luettelosta, jotka koskevat Galileo-ohjelman toteuttamisen tarkastelua siltä osin kuin on kyse maassa sijaitsevista keskuksista ja asemista, jotka on toteutettava ohjelman kehittämisvaiheen ja rakennus- ja käyttöönottovaiheen puitteissa

24.2.2012   
            
            
               FI
            
            
               Euroopan unionin virallinen lehti
            
            
               L 52/28
            
         KOMISSION TÄYTÄNTÖÖNPANOPÄÄTÖS,
   annettu 23 päivänä helmikuuta 2012,
   niiden keskeisten päätöksentekovaiheiden luettelosta, jotka koskevat Galileo-ohjelman toteuttamisen tarkastelua siltä osin kuin on kyse maassa sijaitsevista keskuksista ja asemista, jotka on toteutettava ohjelman kehittämisvaiheen ja rakennus- ja käyttöönottovaiheen puitteissa
   (2012/117/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisten satelliittinavigointiohjelmien (EGNOS ja Galileo) toteuttamisesta 9 päivänä heinäkuuta 2008 annetun Euroopan parlamentin ja neuvoston asetuksen (EY) N:o 683/2008 (1) ja erityisesti sen 12 artiklan 3 kohdan,
   sekä katsoo seuraavaa:
   
               (1)
            
            
               Galileo-ohjelman rahoituksellinen ja oikeudellinen kehys on vahvistettu asetuksella (EY) N:o 683/2008. Kyseisen asetuksen mukaan Euroopan unioni on kaiken ohjelmissa luodun tai kehitetyn aineellisen ja aineettoman omaisuuden omistaja, ja Galileo-ohjelman mukaisesti perustettu järjestelmä koostuu ryhmästä satelliitteja ja maa-asemien maailmanlaajuisesta verkostosta.
            
         
               (2)
            
            
               Galileo-ohjelman toteuttamisen tarkasteluun liittyvä yhdennetty riskinhallinta edellyttää, että ohjelman hallinnoija tekee hyvissä ajoin keskeiset päätökset, eli ne päätökset, joilla on merkittävä vaikutus kustannuksiin, aikatauluun, suorituskykyyn ja/tai riskeihin, ja toimii läpinäkyvästi siltä osin kuin on kyse keskeisistä päätöksistä, jotka on vielä tehtävä, ja kyseisten päätösten täytäntöönpanosta. Näihin päätöksiin kuuluvat myös päätökset, jotka koskevat maassa sijaitsevan infrastruktuurin toteutusta ohjelman kehittämis- ja validointivaiheessa ja rakennus- ja käyttöönottovaiheessa.
            
         
               (3)
            
            
               Galileo-ohjelman mukaisesti perustettuun järjestelmään kuuluva maa-asemien maailmanlaajuinen verkosto käsittää yhtäältä kuusi keskusta ja yhden aseman ja toisaalta neljä niin sanottujen ”etäasemien” joukkoa.
            
         
               (4)
            
            
               Kyseiset maassa sijaitsevat kuusi keskusta ja asema ovat seuraavat: kaksi samat toiminnot suorittavaa keskusta, jotka valvovat järjestelmän yleistä toimintaa, jäljempänä ’valvontakeskukset’ tai ’GCC’; asetuksen (EY) N:o 683/2008 16 artiklassa mainittu Galileon turvallisuuskeskus, joka valvoo järjestelmän ja toimitettujen palvelujen turvallisuutta ja joka on jaettu kahtia toiminnan jatkuvuuden varmistamiseksi, jäljempänä ’Galileon turvallisuuskeskus’ tai ’GSMC’; palvelukeskus, joka huolehtii rajapinnasta toisaalta järjestelmän ja toisaalta avoimen palvelun, kaupallisen palvelun ja ihmishengen turvaavan palvelun käyttäjien välillä, jäljempänä ’GNSS-palvelukeskus’ tai ’GSC’; keskus, joka valvoo etsintä- ja pelastuspalvelun toiminnassa tarvittavien tietojen tuottamista ja huolehtii rajapinnasta järjestelmän ja Cospas-Sarsat-järjestelmän välillä, jäljempänä ’SAR-palvelukeskus’; keskus, joka arvioi ohjelman hallinnoijan lukuun ja toiminnanharjoittajasta riippumattomasti tarjottujen palvelujen laatua ja ilmoittaa käyttäjäryhmille aikaa ja geodesiaa koskevia tietoja, jäljempänä ’Galileon suorituskykykeskus’; asema, jonka ansiosta voidaan varmistaa kiertoradalla olevien satelliittien lähettämien signaalien laatu välittömästi niiden lähettämisen jälkeen, jäljempänä ’ratatestausasema’.
            
         
               (5)
            
            
               Näiden keskusten ja asemien sijoituksen valinnassa otetaan huomioon mahdolliset kyseisiin tehtäviin soveltuvat olemassa olevat laitokset ja laitteet, kutakin keskusta ja asemaa koskevien turvallisuusvaatimusten noudattaminen, toimintaan liittyvät tekniset ja budjettirajoitteet sekä kunkin jäsenvaltion kansalliseen turvallisuuteen liittyvät vaatimukset.
            
         
               (6)
            
            
               Niin sanottujen etäasemien neljä joukkoa ovat seuraavat: kauko-ohjaus- ja kaukomittausasemat, jotka toimivat ylöspäin ja alaspäin suuntautuvien yhteyksien ansiosta välittäjänä satelliittien ja kahden valvontakeskuksen välillä, jäljempänä ’TTC-asemat’; Galileo-mittausasemat, jotka palvelujen toimittamisen mahdollistamiseksi toisaalta tekevät näennäisetäisyyksien mittauksia ja toisaalta keräävät satelliittien lähettämiä signaaleja niiden laadun valvomiseksi, jäljempänä ’GSS-asemat’; satelliittien etälatausasemat, jotka siirtävät satelliiteille palvelujen tarjoamiseen tarvittavat tiedot, jäljempänä ’ULS-asemat’; asemat, jotka varmistavat etsintä- ja pelastuspalvelun toteuttamisessa tarvittavien tietojen kokoamisen, jäljempänä ’SaR-asemat’.
            
         
               (7)
            
            
               Etäasemien lukumäärän ja sijoituksen valinnassa otetaan huomioon maantieteelliset ja tekniset rajoitukset, jotka liittyvät asemien optimaaliseen jakautumiseen koko planeetalla, mahdolliset kyseisiin tehtäviin soveltuvat olemassa olevat laitokset ja laitteet, kutakin asemaa koskevien turvallisuusvaatimusten noudattaminen sekä kunkin jäsenvaltion kansalliseen turvallisuuteen liittyvät vaatimukset. Koska tämä valinta voi muuttua ohjelmien edistymisen, niiden tarpeiden ja logististen tai poliittisten vaatimusten muutosten mukaan, vielä toteutettavaksi tulevien etäasemien lukumäärä ja sijoitus voidaan ilmoittaa vain ohjeellisesti.
            
         
               (8)
            
            
               Sen vuoksi olisi vahvistettava keskeiset päätöksentekovaiheet, jotka koskevat Galileo-ohjelman mukaisesti perustettuun järjestelmään kuuluvan maa-asemien maailmanlaajuisen verkoston osien toteuttamisen tarkastelua.
            
         
               (9)
            
            
               Tässä päätöksessä säädetyt toimenpiteet ovat asetuksen (EY) N:o 683/2008 19 artiklan 1 kohdalla perustetun komitean lausunnon mukaisia,
            
         ON HYVÄKSYNYT TÄMÄN PÄÄTÖKSEN:
   1 artikla
   Keskeiset päätöksentekovaiheet, jotka koskevat Galileo-ohjelman toteuttamisen tarkastelua siltä osin kuin on kyse maassa sijaitsevista keskuksista ja asemista, jotka on toteutettava asetuksen (EY) N:o 683/2008 3 artiklan b ja c alakohdassa säädettyjen ohjelman kehittämisvaiheen ja rakennus- ja käyttöönottovaiheen puitteissa, esitetään tämän päätöksen liitteessä.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 23 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 196, 24.7.2008, s. 1.
   
      LIITE
      Keskeiset päätöksentekovaiheet, jotka koskevat Galileo-ohjelman toteuttamisen tarkastelua siltä osin kuin on kyse maassa sijaitsevista keskuksista ja asemista, jotka on toteutettava asetuksen (EY) N:o 683/2008 3 artiklan b ja c alakohdassa säädettyjen ohjelman kehittämisvaiheen ja rakennus- ja käyttöönottovaiheen puitteissa.
      
                  Päivämäärä
               
               
                  Keskeiset päätöksentekovaiheet
               
               
                  Toimenpiteet
               
            
                  
                     2009–2016
                  
               
               
                  
                     Maassa sijaitsevien keskusten toteutus
                  
               
               
                   
               
            
                  2009–2014
               
               
                  Kahden valvontakeskuksen toteutus (GCC)
               
               
                  Oberpfaffenhoffeniin (Saksa) perustetaan asteittain valvontakeskus. Perustaminen aloitettiin vuonna 2009, ja se saadaan valmiiksi vuonna 2014.
               
            
                   
               
               
                   
               
               
                  Fucinoon (Italia) perustetaan asteittain valvontakeskus. Perustaminen aloitettiin vuonna 2009, ja se saadaan valmiiksi vuonna 2014.
               
            
                  2013–2015
               
               
                  Galileon turvallisuuskeskuksen toteutus (GSMC)
               
               
                  Kahtia jaettu Galileon turvallisuuskeskus on tarkoitus perustaa asteittain Ranskaan ja Yhdistyneeseen kuningaskuntaan. Perustaminen on tarkoitus aloittaa vuonna 2013 ja saada valmiiksi vuonna 2015. Asiasta on tarkoitus tehdä Ranskan ja Yhdistyneen kuningaskunnan kanssa yhteistyöpöytäkirjat, jotka allekirjoitetaan vuonna 2012.
               
            
                  2011–2016
               
               
                  GNSS-palvelukeskuksen toteutus (GSC)
               
               
                  GNSS-palvelukeskus perustetaan asteittain Madridiin (Espanja). Perustaminen aloitettiin vuonna 2011, ja se on tarkoitus saada valmiiksi vuonna 2016. Asiasta on tehty Espanjan kanssa yhteistyöpöytäkirja, joka allekirjoitettiin 17 päivänä maaliskuuta 2011.
               
            
                  2012–2014
               
               
                  SaR-palvelukeskuksen toteutus
               
               
                  SaR-palvelukeskus on tarkoitus perustaa asteittain Toulouseen (Ranska). Perustaminen on tarkoitus aloittaa vuonna 2012 ja saada valmiiksi vuonna 2014. Asiasta on tarkoitus tehdä yhteistyöpöytäkirja Ranskan kanssa.
               
            
                  2013–2014
               
               
                  Galileon suorituskykykeskuksen toteutus
               
               
                  Galileon suorituskykykeskus on tarkoitus perustaa asteittain jäsenvaltioon ja paikkaan, joka on vielä määrittämättä. Perustaminen on tarkoitus aloittaa vuonna 2013 ja saada valmiiksi vuonna 2014. Asiasta on tarkoitus tehdä yhteistyöpöytäkirja asianomaisen jäsenvaltion kanssa.
               
            
                  2010
               
               
                  Ratatestausaseman toteutus
               
               
                  Ratatestausasema on perustettu vuonna 2010 Reduun (Belgia). Perustaminen on erottamaton osa sopimusta, joka tehtiin 25 päivänä lokakuuta 2010 komission ja Spaceopal-yrityksen välillä Galileo-ohjelman rakennus- ja käyttöönottovaiheen töihin liittyvän ”Operations”-erän toimittamiseksi.
               
            
                  
                     2009–2014
                  
               
               
                  
                     Maassa sijaitsevien etäasemien toteutus
                  
               
               
                   
               
            
                  2010–2014
               
               
                  TTC-asemien toteutus
               
               
                  TTC-asemat perustettiin vuosina 2010 ja 2011 seuraaviin paikkoihin: Kiiruna (Ruotsi) ja Kourou (Ranska).
                  TTC-asemat on tarkoitus perustaa vuosina 2012–2014 seuraaviin paikkoihin: Tahiti (Ranskan Polynesia), Réunion (Ranska), Nouméa (Uusi-Kaledonia).
                  Näiden TTC-asemien perustamisesta on tehty sopimukset Euroopan avaruusjärjestön ja palveluntarjoajien välillä.
               
            
                  2009–2014
               
               
                  GSS-asemien toteutus
               
               
                  GSS-asemat on perustettu vuosina 2009–2011 seuraaviin paikkoihin: Fucino (Italia), Svalbard (Norja), Redu (Belgia), Réunion (Ranska), Kourou (Ranska), Nouméa (Uusi-Kaledonia), Troll (Norja), Papeete (Ranskan Polynesia).
                  GSS-asemat on tarkoitus perustaa vuosina 2012–2014 seuraaviin paikkoihin: Kiiruna (Ruotsi), Jan Mayen (Norja), Azorit (Portugali), Kanariansaaret (Espanja), Madeira (Portugali), Kerguelen, Terre Adélie, Saint Pierre ja Miquelon, Wallis, Ascension, Diego Garcia, Falklandinsaaret.
                  Näiden GSS-asemien perustamisesta on tehty sopimukset Euroopan avaruusjärjestön ja palveluntarjoajien välillä.
               
            
                  2009–2011
               
               
                  ULS-asemien toteutus
               
               
                  ULS-asemat on perustettu vuosina 2009–2011 seuraaviin paikkoihin: Tahiti (Ranskan Polynesia), Kourou (Ranska), Réunion (Ranska), Uusi-Kaledonia, Svalbard (Norja).
                  Näiden ULS-asemien perustamisesta on tehty sopimukset Euroopan avaruusjärjestön ja palveluntarjoajien välillä.
               
            
                  2012–2013
               
               
                  SaR-asemien toteutus
               
               
                  SaR-asemat on tarkoitus perustaa vuosina 2012 ja 2013 seuraaviin paikkoihin: Svalbard (Norja), Toulouse (Ranska), Makarios (Kypros), Maspalomas (Espanja).
                  Näiden SaR-asemien perustamisesta tehdään sopimukset Euroopan avaruusjärjestön ja palveluntarjoajien välillä Svalbardin ja Maspalomasin asemien osalta, yhteistyöpöytäkirja komission ja Kyproksen välillä Makarioksen aseman osalta sekä sopimus komission ja palveluntarjoajan välillä Toulousen aseman osalta.